# IMac

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  הכותרת שניתנה לערך זה מתחילה באות גדולה עקב מגבלות טכניות. הכותרת הנכונה היא iMac.

iMac
iMac עם מסך 20 אינצ' ומעבד אינטל, תחילת 2006.
מפתח | אפל מחשבים
סוג | מחשבי אישי-שולחני
תאריך הפצה | הדגם המקורי שווק בשנת 1998; הדגם החדיש ביותר הוצג ב-10 בינואר 2006
תאריך הפסקת שיווק | עדיין משווק
מעבד | גירסת 17 אינצ': מעבד אינטל כפול-ליבה, 32 ביט ו-1.83 ג'יגהרץ גירסת 20 אינצ': מעבד אינטל כפול-ליבה, 32 ביט ו-2.0 ג'יגהרץ
מחיר בסיסי | 1299 דולרים אמריקנים, נכון לשנת 2006
אתר אינטרנט | [1]

iMac (איי-מק) הוא שמה של סדרת מחשבי מקינטוש של חברת אפל.

## [עריכה] היסטוריה

האיי-מק המקורי הוצג לציבור ב-7 במאי 1998 על ידי אפל והחל להמכר באוגוסט אותה שנה. המחשב נחשב לחידוש בעיצוב מחשבים באותה תקופה. המחשב היה מעוצב בקופסת "הכל באחד" (All In One) שקופה, שבה הצג והמעבד משולבים בתוך אותה קופסה. צבעו של המחשב היה כחול שקוף. האחראי לעיצובו היה ג'ונתן אייב, כיום סגן הנשיא לעיצוב תעשייתי באפל.

האיי-מק היה הצעד החשוב הראשון בשינוי הכיוון באפל לאחר חזרתו של סטיב ג'ובס לתפקיד המנכ"ל הזמני בחברה. לבד מעיצובו החדשני והפורץ גבולות, שהוליד שורה ארוכה של חקיינים לדגמיו וצבעיו השונים, סימן האיי-מק גם את המעבר של אפל מסגירות לפתיחות בחומרה. זה היה המחשב הראשון בו זכרון קריאה בלבד (ROM) נטען מקושחה פתוחה ולא משבב מיוחד. המחשב גם היה הראשון שצוייד ביציאות USB שהיו תקן תעשייתי, במקום יציאות ADB או Geoport שהיו בלעדיות לחברה. אפל גם השמיטה במחשב זה את כונן התקליטונים (לטובת כונן תקליטורים) ואת יציאת הסקאזי.

העיצוב החדשני והנטישה החד-משמעית של חומרה ישנה הפכו בשנים הבאות לכיוון שתעשיית המחשבים כולה פסעה בעקבותיו. האיי-מק באותה שנה היה הסיפור הגדול והחשוב ביותר בעולם המחשבים, האדיאולוגיה שעמדה מאחורי האיי-מק הייתה מחשב שבתוך דקות ספורות מהוצאתו מהקופסא הוא פועל ומתחבר לרשת האינטרנט (אכן האיי-מק הגיע עם ספר הוראות, אלא שספר הוראות זה הוא למעשה כרטיסיות של שישה שלבים הדרושים להפעלת המחשב) אפל זכתה לקרדיט על תרומתה המכרעת לצמיחת השימוש בהתקני USB, אשר משולבים היום כמעט בכל מחשב בתעשייה. מבחינתה של אפל, השימוש בחומרה ובחיבורים מקובלים בתעשייה אפשר לרוב יצרני ההתקנים החיצוניים (כמו מדפסות, סורקים, כבלים, כוננים, דיסקים, עכברים, מקלדות, וכדומה) למכור את תוצרתם למשתמשי מקינטוש ופיסי כאחד, בלי צורך בהתאמות מיוחדות בחומרה.

4.5 מליון דגמים מקוריים או משופרים של האיי-מק נמכרו במהלך השנים מאז הצגתו. אפל המשיכה לעדכן את המחשב עם הוספת כונן תקליטורים הכולל צורב, קורא DVD, קורא וצורב DVD (הנקרא Superdrive), חיבורי FireWire ורישות AirPort (הידוע כ-WiFi). אפל עדכנה גם את צבעי המחשב והוציאה דגמים בצבעי דובדבן, תות שדה, קלמנטינה, עינב, לימונית, שלג, כתמים דלמטיים, כריזנטמה, גרפיט, ועוד.

בינואר 2002, בשינוי חדש מהעיצוב הקיים, הוציאה אפל דגם חדש של האיי-מק, שכלל מסך שטוח הנישא על זרוע מתכווננת המחוברת למחשב לבן בדמות חצי ביצה. ייצורו של הדגם המקורי הופסק במרץ 2003. באוגוסט 2004 הציגה אפל דגמים חדשים של האיי-מק, עם עיצוב שונה, כשהמחשב כולו משולב בחלק האחורי של מסך מחשב שטוח בגודל 17 ו-20 אינץ'. עיצוב חדש זה תרם לקפיצה משמעותית במכירות דגמי האיי-מק.

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: iMac

- דף איי-מק באתר אפל
- איי-מק במוזיאון אפל
- ההיסטוריה של אפל

אפל מחשבים
חומרה: Xserve | iPod | Apple II | מקינטוש: eMac | iMac | Power Mac | Mac mini | iBook | Cube | MacBook Pro | MacBook | Macintosh Classic | Macintosh Portable | Macintosh Plus
תוכנה: Final Cut Pro | iTunes | iLife | iWork | Logic | Mac OS | Mac OS X | ספארי
אישים: סטיב ג'ובס | סטיב ווזניאק | ג'ונתן אייב | ג'ון סקאלי | ג'ף רסקין
טכנולוגיות: AppleTalk | FireWire | QuickTime
אחר: Apple Retail Store
הערה: הובאו כאן רק הדגמים העיקריים או המשפיעים ביותר, ולא כל מוצרי אפל.

מקור: http://he.wikipedia.org../../../i/m/a/IMac_c0da.html

קטגוריות: דגמי מחשבים | מקינטוש | עיצוב תעשייתי

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Suomi
- Français
- Galego
- Bahasa Indonesia
- Italiano
- 日本語
- 한국어
- Lëtzebuergesch
- Nederlands
- Norsk (bokmål)
- Polski
- Português
- Slovenčina
- Svenska
- 中文